Estitutu Confuciu

Los **Enstitutus Confuciu** (**CI**; ) son pogramas púbricus d'educación i promo-ción coltural de China. El pesqui declarau del pograma es promovul la luenga i la coltura china, sostribal el deprendiçaçi del chinu a nivel enternacional i facilitul los intercambius colturalis.

El pograma á siu financiáu i aviau pola Hundación Chinu d'Educación Enternacional (CIEF), una organización non gubernamental de gobiernu (GONGO) baju el Menistériu d'Educación dela Repúbrica Populal de China. El pograma del Enstitutu Confuciu dantis dependíe de Hanban, otra organización baju el Menistériu d'Educación.

El pograma del Enstitutu Confuciu encetó nel 2004 vegilau punas nuversidáis endividualis. Nel 2020, la Hundación Chinu d'Educación Enternacional fue ruestrá i se le conceyó el usu exclusivu dela marca del Enstitutu Confuciu, i encetó a fucionul los Enstitutus Confuciu baju un moelu de licencia de marca. Los enstitutus fucionan en coperación con colegius i nuversidáis localis afiliaas por tol mundu, i la financiación se reparti entri Hanban i las estitucionis anfitrionas. El pograma relacio-nau de Crassis Confuciu s'associa con escuelas secundarias localis o destritus escolaristas pa facilital maestrus i materialis d'instrucción.

Oficialis de China án comparau los Enstitutus Confuciu con organizaciones de promoción de luenga i coltura tales como el British Council de Gran Bretaña, l'Alliance Française de Francia o l'Enstitutu Cervantes d'España. Envestigacionis del Enstitutu Freeman Spogli i del Enstitutu Stanford pal Estudiu de Políticas Económicas sugierin que los empleaus del Enstitutu Confuciu tienin un deprendiçaçi mínimu en política, pasan poca vegilaúra diária mentris deprenden nel furasteru i no se revisan las sus creencias políticas. Nostanti, tendin a espandul vistas políticas d'alcuerdu colas visionis políticas oficialis del PCCh i a menú prefierin no palral de temas políticus chinus en sustáncia.

Los Enstitutus Confuciu án siu acusaus de sel gastaus como una horma de "poel blandu" pol gobiernu chinu, que gasta ábate 10 mil millonis de dólares al añu en CIs i pogramas relacionaús pa ponel en marcha estas iniciativas. El secretáriu general del Partíu Comunista de China (PCCh) Xi Jinping nel 2013 dixu que los pesquis son "dabal un güenu relatu chinu". Á existíu mieu pola possibri censura en ciertus conteníus, encluyendu caravas sobri libertáis endividualis i democracia, las protestas ena praça de Tiananmen de 1989, el movimiento d'endependencia de Taiwán, los derechus umanus en Tíbet, Falun Gong, i la persecución d'uiguristanus en China. Las polémicas qu'encluyin a los CIs enos Estaus Unius án llevau a una vegilaúra polos oficialis púbricus i a azionis legistrativas, col Congresu acurtandu la financiación federal a las escuelas con enstitutus nel 2018 i con ábate tolos enstitutus cerraus dendi dantonci.

## Estoria
El primer Enstitutu Confuciu s'abriu nel 2004 en Seúl, Corea del Sul, endispués d'establecel un enstitutu piloto en Taskent, Uzbequistán en juñu de 2004. El CI en Corea del Sul ya no está ativo. El segundu Enstitutu Confuciu fue abiertu nel campus dela Nuversidá de Maryland, tamién en noviembri de 2004. Nel 2006, el pesqui de 1.000 Enstitutus Confuciu pal 2020 se gastaba ena carava.
Cientus más s’án abiertu dendi dantonci en dozena d’alcaidus por tol mundu. Tolos países ena Coperación entri China i los Países d’Uropa Central i Oriental (China-CEE) acogin al menus un Enstitutu Confuciu, i dalgunus (Sérbia, Bósnia i Ercegovina, Hungría, i Rumanía) acogin una tupitanga dellus. Nel 2001, el primer Enstitutu Confuciu n'África s'abriu como una calaboración entri la Nuversidá de Nairobi en Kénia i la Nuversidá Normal de Tianjin en China.

N'abril de 2007, el primer Enstitutu Confuciu basau ena envestigación s'abriu ena Nuversidá de Waseda en Japón. En parcería cola Nuversidá de Pekín, el pograma promuevi atividáis d'envestigación de graduaus qu'estudian chinu. Nel 2007, el Menistériu d'Educación de China estimó que 100 millonis de pressonas nel furasteru estaríun deprendiendu chinu pal 2010.

Nel 2010, la mayol concentración d'enstitutus estava enos Estaus Unius, Japón i Corea del Sul.

Dendi 2006 ata 2019, el gobiernu chinu gastó más de 150 millonis de dólares enos enstitutus enos Estaus Unius. El númeru d'enstitutus enos Estaus Unius llegó al su picu nel 2018, con ábate 100, siendu el total pol mundu de duna miuna de 550. Enos datus de 2019, avíe 530 Enstitutus Confuciu en dozenas d'alcaidus en seis continentis.

Nel 2022, l'Enstitutu Confuciu ena Nuversidá de Karachi fue atacau nun atentau suicida.

## Nombri

L’Enstitutu Confuciu tieni el su nombri pol notau filósufu chinu Confuciu (551–479 e. C.). Por tol sigru XX, los líderis del PCCh criticarun i censurarun a Confuciu como la pressonificación delas traicionis "feudalis" de China, con un anti-confucianismu que va dendi el Movimiento dela Nueva Coltura de 1912 ata la campaña de Criticar a Lin, Criticar a Confuciu de 1973 mentris la Revolución Coltural. Nostanti, enas últimas décadas, el enterés pola coltura china pre-moerna á crecíu nel país, i Confuciu en particulal á teníu un renacimentu ena su popularidá. Fuera de China, Confuciu es un símbolu conocíu dela coltura china, apartau delas asociaciones negativas d’otras figuras chinus emportantis como el presidenti Mao Zedong.

"Enstitutu Confuciu" es una marca ruestrá, la qual, según un voceru dela organización, "Aquellus que disfrutin de más marcas d’identidá tendrían una mayol popularidá, nombradía, mayol enfruéncia social, i pol tantu podrán dabal mayol sostribu delas comunidáis localis". Una intervención nel 2011 protegió al "Enstitutu Confuciu" d’enfringimientus por ruestru previu en Costa Rica.

Un artículu del *[[The China Post|China Post]]* diz nel 2014 que "Rondamenti, China habría avaçau pocu si l’hubiera puestu a estos Enstitutus Mao, o mesmamenti Enstitutus Deng Xiaoping. Peru al tomal emprestau el nombre de Confuciu, crió una marca que fue nel intanti reconocia como un símbolu dela coltura china, mu deferenti dela imajen del Partíu Comunista".

## Pesqui

El pesqui declarau delos Enstitutus Confuciu (CI) es promovul i deprendel la coltura i la luenga china por tol mundu. La diretora del pograma CI, Xu Lin, dixu que los CI s'encetarun pa dabal respuesta al repentiñu aumentu del enterés pola luenga china por tol mundu. Tamién facilitan pressonal docenti de luenga china dela China continental. Nel 2011, avíe 200 de dabus maestros deprendiendu enos Estaus Unius. En Oriente Meyu ái 14 enstitutus, i el pesqui prencipal pa que la puebración local participe enas atividáis del enstitutu es deprendel chinu pa topar un labutu nel mercau local o pa topar un labutu nel crecienti mercau chinu.

Los Enstitutus Confuciu tamién son pensaús por China como una diplomacia coltural pa gastal la luenga i la coltura pa promovul la imajen de China nel furasteru i crial un ambienti enternacional favorabri pa China. El *[[People's Daily]]* á descritu los Enstitutus Confuciu como una horma de diplomacia púbrica.

## Organiçación
Los Enstitutus Confuciu dantis estavan baju Hanban, una organización gubernamental sin ánimu de ruchar afiliaa col Menistériu d'Educación i fucioná por un comité d'oficialis del partíu-estau. La sese central del Enstitutu Confuciu en Beijín estableci las pautas que los deferentis Enstitutus Confuciu de tol mundu sigun. La sese central está regía pun conseju con quinzi biembrus, diez delos qualis son diretoris d'enstitutus nel furasteru. Los enstitutus mesmamenti son apuntaús de horma endividual baju el mandu dela su propia junta de diretoris, qu'abría d’encluyul biembrus dela estitución anfitriona. La actual presidenta del conseju dela Sese Central del Enstitutu Confuciu es Liu Yandong, una viceprimera menistra china i biembru del Buró Políticu del Partíu Comunista de China que dantis dirigió el Departamentu de Labutu del Frenti Uniu. Otros líderis del conseju procedin de igual horma del PCCh i d'ajéncias del gobiernu central, tales como el Menistériu de Finanças, el Menistériu d'Educación, i la Oficina d'Enformación del Conseju d'Estau. El conseju paci el ordin del día pa los Enstitutus Confuciu i paci cambius enos estatutus mentris qu'otras tareas i el fucionamientu de diariu dela Sese Central son llevaús pola diretiva ficutiva profesional encabeçá pol diretor general.

El Gobiernu Chinu comparti el cargu dela financiación delos Enstitutus Confuciu colas nuversidáis anfitrionas, i tieni un moelu de gestión ondi no se meti abondu. Los enstitutus fucionan de horma endependienti drentu delas pautas establecias por Hanban i la Sese Central del Enstitutu Confuciu. Cada enstitutu es responsabri d'aviar i jestional el su propiu presupuestu, que tieni que sel aprebau pola sese central. La Sese Central del Enstitutu Confuciu poni varias restricciones sobre cómo se poun gastal los sus fondos, encluyendu el apartal fondos pa fínis específi-cus. Los enstitutus enos Estaus Unius recevían pol común 100.000 dólares al añu de Hanban, cola nuversidá local obligá a ponel la mesma cantidá.

Amás dela su nuversidá-socia local, los Enstitutus Confuciu fucionan en coperación cuna nuversidá-socia china. La nuversidá china upeci los materialis de deprendiçaçi, un codiretor o decanu, i los maestros. Muchos enstitutus están regíus pun consejo compuestu por varios biembrus dela escuela china socia, colos demás biembrus afiliaús ala nuversidá local. La mayol parti delos Enstitutus Confuciu enos países d'Ásia Central están asociaús con nuversidáis de Xinjiang. Ena mayoría delos enstitutus, el diretor es nombrau pola nuversidá socia local.

En huliu de 2020, Hanban anunció el su cambiu de nombre a Centru pa l'Educación i Coperación de Luengas, diziendu que l'Enstitutu Confuciu fue entregau del tou ala Hundación Chinu d'Educación Enternacional, una organización que se defini como "privá i non gubernamental".

## Pograma d'estudius
El pograma d'estudius delos Enstitutus Confuciu se basa nel papel del enstitutu como centru de luengas. Tolos Enstitutus Confuciu deprendin la luenga i la coltura china, con una ufierta que varía entre las sus sese. Por sabulallu, una sese pué enfocalsi nel chinu de negocius mentris qu'otra s'especialiça enas habilidáis de luenga diaria. Los cursos de coltura tamién van dendi la coziña al Tai chi o la caligrafía.

Amás delos cursos (que dacuandu se dan por créditus i otras vezis non), los Enstitutus Confuciu presentan pol común atividáis estracurricularis, encluyendu el Festival del Año Nuevu Chinu, el Festival de la Lluna, ceremonias del té, muestras d'arti, concertis, poyecionis de cini, charlas i conferéncias.

Oficialis d'escuelas, envestigaoris i otras pressonas entrevistás pola Oficina de Contabilidá del Gobiernu de los EE. UU. (GAO) upeciun esperiéncias variás sobre la su autonomía nel pograma. Según el déssamen dela GAO, "oficialis de varias escuelas notaron que los biembrus del claustru delas nuversidáis d'Estaus Unius toman tolas decisiones sobre los temas delas conferéncias, los ponentis i los temas de los eventus nel su enstitutu". Amás, dalgunas escuelas pudun organiçal conferéncias i pogramas que critican al PCCh. En otras escuelas, los oficialis án mostrau mieu de qu'el Enstitutu Confuciu dé una visión "limpia" dela sociedá china que s'alapartu de temas polémicus como los abusos de los derechos umanos i el Tíbet, i tamién muestran mieu sobre si Hanban patrocinaría eventus ondi se palru de visiones contrarias alas del PCCh. Nuna escuela, se diz qu'el diretor chinu del Enstitutu Confuciu quitó material de literatura sobre Taiwán. En otra, un representanti de Hanban tentaló de quital la enformación sobre Taiwán del pograma daufrecíu palos asistentes nuna conferéncia.

## Críticas i polémicas

En el pocu tiempu dela su rápida expansión, los enstitutus án síu el centro de munchas polémicas. Las críticas án encluyíu mieu almenistrativu sobre las finanças, la viabilidá académica, asuntus legalis i las rellaciones cuna nuversidá china socia, asín como mieu de má balumbu sobre l'enfruéncia malfecha ena dociéncia i l'envestigación, espionaji endustrial i melital, vijiláncia de chinus nel furasteru i el debital l'enfruéncia taiwanesa. Tamién ái una oposición organiçá contra l'establecimientu d'Enstitutus Confuciu ena Nuversidá de Melbourne, la Nuversidá de Manitoba, la Nuversidá d'Estocolmu, la Nuversidá de Chicago i otras munchas. De horma más señalá, dalgunas nuversidáis que tenían Enstitutus Confuciu decidirun cortal los sus contratus. Estas encluyin la Nuversidá Osaka Sangyo de Japón nel 2010; las nuversidáis de McMaster i Sherbrooke en Canadá, i la Nuversidá de Lyon en Fráncia nel 2013; la Nuversidá de Chicago, la Nuversidá del Estau de Pennsylvania i la Junta d'Escuelas de Toronto nel 2014; las nuversidáis alemanas de Stuttgart i Hohenheim nel 2015; i la Vrije Universiteit Brussel i la Nuversidá de Kansas nel 2019.

La polémica sobre los Enstitutus Confuciu ena prensa de EE. UU., Austrália i Canadá encluyi críticas de que, a deferéncia d'otras organiçacionis de promoción de luenga i coltura d'otros gobiernos, los Enstitutus Confuciu fucionan drentu de nuversidáis, coléjius i escuelas secundarias d'arreu del mundu, dandu dineru, maestros i materialis d'educación. Esto á creau mieu sobre la su enfruéncia ena libertá académica, la posibilidá d'espionaji endustrial i el mieu de que los enstitutus presentin una visión sesgaa i poliitizaá de China como un meyu pa avançal el poder blandu del país a nivel enternacional.

Baju esta oposición ái un mieu de profesoris i estudiantis de qu'un Enstitutu Confuciu se meta ena libertá académica i pueda presional ala nuversidá pa censural temas que no le gustin al PCCh. Un artículu nel *The Chronicle of Higher Education* izi qu'ái poca evidencia d'entañación de China, anque el mesmu artículu sigui diziendu que los enstitutus eran "especialis pol nivel en que se financian i se gestionan por un gobiernu furasteru". Dimpués d'entrevistal a estudiosus de China, periodistas i diretoris de CI, una escreviora pa *The Diplomat* tamién halló pocu sostribu al mieu de que los CI sirvan como trastis de propaganda, anque dalgunas delas sus huentis notaron que tendríun límitis nel su pograma en temas como el Tíbet i los derechos umanos.

N'outubri de 2013, el profesol dela Nuversidá de Chicago Marshall Sahlins prubicó un estensu artículu d'envestigación criticandu los Enstitutus Confuciu. Más de 100 biembrus del claustru firmarun una protesta contra l'enstitutu en Chicago. En setiembi de 2014, la Nuversidá de Chicago paró la negociación pa l'arrenovación del alcuerdu con Hanban. Dos mesis dimpués, la Asociación Canadiense de Profesoris de Nuversidá pidió alas nuversidáis de Canadá cortal los laçus col Enstitutu Confuciu.

En juñu de 2014, l'Asociación Americana de Profesoris de Nuversidá (AAUP) prubicó un decumentu pidiendu alas nuversidáis que dejasin de calaboral col Enstitutu Confuciu a no sel que las nuversidáis tuvieran el control total delos asuntus académicos, que los maestros tuvieran la mesma libertá académica qu'el restu i que los alcuerdus fueran púbricus.

Dos mesis dimpués, en agostu de 2014, Xu Lin, la diretora general de Hanban, se vio envuelta nun encidenti en Braga, Portugal, quandu Xu mandó al su pressonal depeçal las páhinas que palravan d'estitucionis académicas de Taiwán nel pograma dela conferéncia dela Asociación Uropea d'Estudios Chinos (EACS), diziendu que los materialis eran "contrarius alas reglas chinas". El presidenti dela EACS mandó d'escape emprimil 500 copias dela versión orijinal pa los asistentis. El *The Wall Street Journal* descritu esta tentatiba de censura como un "atacu ala libertá académica".

En setiembi de 2014, la Nuversidá de Chicago cerró el su CI por presión del claustru. Menos de una semana dimpués, la Nuversidá del Estau de Pennsylvania tamién cortó laçus con l'enstitutu al llegal ala conclusión de que "los sus objetivos no ivan colos del Enstitutu".

En diziembri de 2014, la Nuversidá d'Estocolmu, la primera nuversidá n'Uropa en acohel un CI, anunció que cerraba el pograma. Nel mesmu mes, una subcomisión del Congresu de EE. UU. izu una vista entitulá "¿Está la libertá académica amenazá pola enfruéncia de China enas nuversidáis de EE. UU.?". El chairman Chris Smith dixu que las escuelas de EE. UU. no deberían de dabal el control académicu a un gobiernu furasteru. El 5 de diziembri, el Menistériu d'Afaris del Furasteru de China negó las acusacionis diziendu que "nunca s'án metíu ena libertá académica".

Nel 2018, biembrus del Congresu d'Estaus Unius por Texas escrevierun una carta a quatru nuversidáis d'esi estau pidiendu que cerraran los sus Enstitutus Confuciu. Texas A&M lo izu pocu dimpués. Por tol 2018 i 2019, cerraron tolos enstitutus de Frórida: la Nuversidá de Frórida Ociental, la Nuversidá de Frórida del Norti, la Nuversidá del Sul de Frórida i el Miami Dade College.

El 19 de febreru de 2019, la Nuversidá de Leiden enos Países Baxus prometió cortal el su alcuerdu con l'Enstitutu Confuciu n'agostu de 2019. El 30 de juñu de 2021, el Baruch College dela Nuversidá dela Ciudá de Nueva York terminó el su alcuerdu con l'Enstitutu Confuciu.

Nel 2020, Suécia cortó los alcuerdus con tolos Enstitutus Confuciu del país. El consultol Ross Feingold dixu qu'el cerre delos Enstitutus Confuciu fue el resultau de que Suécia tomó una postura muncho más dura con China, debíu al encarcelamientu pol diez añus del nacional suecu Gui Minhai, i tamién polos comentarios del embajadol de China en Suécia, Gui Congyou, quien amenazó al país nuna entrevista diziendu que "A los nuestros amigos los tratamos con un buen vinu, peru pa los nuestros enemigos tenemos escopetas", pola decisión de dabal a Gui Minhai el Prémiu Tucholsky. L'embajadol aclaró dimpués que China pondría restricciones comercialis a Suécia por esti galardón. L'embajaa á trabajau de horma sistemática pa enfruyil enas enformaciones sobre China delos periodistas suecos.

El 13 de mayu de 2020, los Universitarios Demócratas d'América i el Comité Nacional d'Universitarios Republicanos prubicaron una carta conjunta pidiendu "el cerre nel intanti i pa siempri de tolos Enstitutus Confuciu enos Estaus Unius" basándosi nel Códigu de Conduta de 12 puntus pa la libertá académica de Human Rights Watch.

El 13 d'agostu de 2020, el Departamentu d'Estau de EE. UU. desinnó al Centru d'Enstitutus Confuciu de EE. UU. como una misión furastera dela Repúbrica Populal China. El 8 de marçu de 2021, el Senau de EE. UU. aprebó una lei que limitaría el que las nuversidáis con Enstitutus Confuciu pudieran recevul dalgunos fondos federalis.

Según un déssamen del 3 de juliu de 2021, la Unión Joven (*Junge Union*) de Gotinga está luchandu pa qu'el Enstitutu Confuciu dexe de calaboral colas nuversidáis de Hannover i Gotinga. El pograma juvenil presentó una moción argumentandu qu'el enstitutu está baju el control del PCCh i que "busca rutiul la propaganda dela ideología totalitaria de Beijín i tenel una enfruéncia mala enas nuversidáis alemanas". Yuhan Huang, un miembru dela Unión Demócrata Cristiana de Alemaña (CDU) llegau de China nel 2018, fue quien propusu la moción i organiçó atividáis pa pidi que se corti la calaboración.

El 4 d'agostu de 2021, la Human Rights Foundation prubicó un déssamen diziendu qu'estos enstitutus "crian un ambienti de mieu i vijiláncia drentu delas aulas americanas" ondi se dita que no se deprendi ni se piense de horma crítica sobre temas sensibles pal gobiernu chinu, como la democracia, "las tres T" (Taiwán, Tíbet, Tiananmen), Hong Kong, el genocidiu uigur i otros abusos de derechos umanos.

La Lei d'Autoriçación de Defensa Nacional pa l'año 2021 de EE. UU. quitó los fondos federalis pa envestigación alas nuversidáis que tuvieran Enstitutus Confuciu. Nel 2022, tolos Enstitutus Confuciu enos campus dela nuversidá estatal de Nueva York (SUNY) cerraron porque los sus fondos d'envestigación federalis peligravan.

Según un déssamen de juñu de 2022 dela Asociación Nacional d'Académicus, de los 118 enstitutus qu'avíe en EE. UU., 104 ya cerraron o están nel caminu de hacerlo. Nostanti, muchos án vuelto a salil con otras formas u otros pogramas parecius. Nel 2024, el Conseju d'Asuntus dela China Continental de Taiwán prohibió alos sus ciudadanos trabajal enos Enstitutus Confuciu por mieu pola seguridá nacional.

En el sudesti d'Ásia, estos enstitutus no án teníu tanto rechazu. Tailandia, por sabulallu, á síu una gran promotora, i nel 2024 es el país d'Ásia con más enstitutus (16).

### Pesquis políticus
Roger Garside, espertu en China, concluyi qu'el simple hechu de permitil qu'una ajéncia d'un estau controlau pol un partíu comunista se meta nuna nuversidá ya va contra la libertá académica. Anque las autoriáis chinas tienen cuidaú de no parecel que promuevin de horma direta la su política, dalgunos críticos izen que sí lo hazen. Peng Ming-min, políticu taiwanés, izi que las nuversidáis tienen que firmal un contratu ondi aceptan la política de "Una sola China", haziendu que temas como Taiwán o el Tíbet sean tabús.

Estos objetivus se ven como un intentu de China de moerniçal la su propaganda, apartándosi del estilu soviéticu dela época de Mao.

### Política de contratación
La páhina web de Hanban izía que los maestros de chinu debían tenel "entri 22 i 60 añus, buena salú física i mental, i negun ruestru de participación en Falun Gong o otras organiçacionis ilegalis".

Abogaos de derechos umanos argumentan qu'esta política va contra las leyis de discriminación. Nel 2013, la Nuversidá McMaster de Canadá cerró el su enstitutu precisamenti por esti pobrema. Sonia Zhang, una ex-maestra d'esi enstitutu, confesó que tuvo que firmal un contratu que dexava fuera alos de Falun Gong i qu'el su entrenamientu la obligava a dabal la versión oficial de Beijín sobre temas como el Tíbet si los estudiantis preguntavan.

## Véasi tamién

Frenti Uniu (China)

Puenti Chinu

Istituto Italiano di Cultura

Sociedá Dante Alighieri

Goethe-Institut

British Council

Hillel International

Estitutu Camões

Estitutu Cervantes

Institut Français

Centru de Taiwán pal Deprendizaçi de Mandarin

"Iniciativa de poder blandu" de China

Propaganda ena Repúbrica Populal China

Diplomacia del panda

## Referéncias

## Otras leturas

## Atijus esternus

Sitio oficial